
5.
Par lokālplānojuma vēja elektrostaciju parkam “Stelpe 1” Birzgales pagastā, Ogres nov. 1.0. redakcijas nodošanu publiskajai apspriešanai un institūciju atzinumu saņemšanai 
[bookmark: _Hlk114212941]
[bookmark: _GoBack]Saskaņā ar Ogres novada pašvaldības (turpmāk – Pašvaldība) domes 2025. gada 2. decembra lēmumu “Par lokālplānojuma izstrādes uzsākšanu vēja elektrostaciju parkam “Stelpe 1” Birzgales pagastā, Ogres nov. ar mērķi grozīt teritorijas plānojumu”[footnoteRef:1] (turpmāk – Lēmums) atļauts uzsākt lokālplānojuma vēja elektrostaciju parkam Birzgales pagastā, Ogres nov. (turpmāk – Lokālplānojums) izstrādi. Ar Lēmuma 2. punktu apstiprināts 1. pielikums - “Darba uzdevums lokālplānojuma izstrādei vēja elektrostaciju parkam “Stelpe 1” Birzgales pagastā, Ogres nov.”[footnoteRef:2] (turpmāk – Darba uzdevums). [1:  https://tapis.gov.lv/tapis/lv/downloads/233759 ]  [2:  https://tapis.gov.lv/tapis/lv/downloads/233760 ] 

Lokālplānojuma izstrādes ierosinātājs - sabiedrība ar ierobežotu atbildību (turpmāk – SIA) “SP Venta”. 
Lokālplānojuma izstrādātājs - SIA “Grupa 93”. 
2026. gada 1. septembrī SIA “Grupa 93” iesniedza Pašvaldībā Lokālplānojuma 1.0. redakciju (Pašvaldības reģistrācijas Nr. 2-4.1/4506).
Saskaņā ar Lokālplānojuma izstrādes vadītāja – Pašvaldības Centrālās administrācijas Attīstības un plānošanas nodaļas telpiskā plānotāja T.M. Millera ziņojumu par Lokālplānojuma redakcijas turpmāko virzību, dokuments nododams publiskajai apspriešanai un institūciju atzinumu saņemšanai. 
Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punktu, 5.11. apakšpunktu, 15., 16., 82., 83., 84. un 86. punktu un Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 18. punktu, 

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. [bookmark: _Hlk219807259]Nodot lokālplānojuma vēja elektrostaciju parkam “Stelpe 1” Birzgales pagastā, Ogres nov. 1.0. redakciju (turpmāk – Lokālplānojums) - Teritorijas izmantošanas un apbūves noteikumus (1. pielikums), Grafisko daļu (2. pielikums) un Paskaidrojuma rakstu (3. pielikums), publiskai apspriešanai un institūciju atzinumu saņemšanai.
2. Noteikt, ka Lokālplānojuma publiskās apspriešanas termiņš ir divdesmit piecas darbdienas no 4.2. apakšpunktā minētā paziņojuma publicēšanas dienas Teritorijas attīstības plānošanas informācijas sistēmā, (turpmāk – TAPIS). 
3. Noteikt, ka Lokālplānojuma publiskā apspriešana īstenojama hibrīdrežīmā, nodrošinot piekļuvi Lokālplānojuma materiāliem elektroniskajā formātā Pašvaldības oficiālajā tīmekļvietnē www.ogresnovads.lv (turpmāk – Tīmekļvietne), TAPIS, papīra formātā – Pašvaldības Centrālās administrācijas ēkas Brīvības ielā 33, Ogrē, Ogres nov., telpās un Birzgales pagasta pārvaldes Lindes ielā 2, Birzgales pagastā, Ogres nov. telpās. 
4. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:
4.1. piecu darbdienu laikā pēc šī lēmuma pieņemšanas ievietot lēmumu TAPIS;
4.2. piecu darbdienu laikā pēc šī lēmuma pieņemšanas nodrošināt lēmuma un informācijas par Lokālplānojuma publisko apspriešanu un tās ietvaros organizējamo sanāksmi publicēšanu Tīmekļvietnē un TAPIS;
4.3. nodrošināt 4.2. apakšpunktā minētās informācijas publicēšanu nākošajā Pašvaldības informatīvā izdevuma “Savietis” numurā; 
4.4. nodrošināt Lokālplānojuma materiālu pieejamību sabiedrībai Pašvaldības Centrālās administrācijas ēkas Brīvības ielā 33, Ogrē, Ogres nov., un Ikšķiles pilsētas un Tīnūžu pagasta pārvaldes, Peldu ielā 22, Ikšķilē, Ogres nov., telpās;
4.5. publiskās apspriešanas laikā organizēt publiskās apspriešanas sanāksmi hibrīdrežīmā, nodrošinot informācijas par publiskās apspriešanas sanāksmi ne vēlāk kā 5 dienas pirms sanāksmes noteiktā datuma izziņošanas Tīmekļvietnē;
4.6. nodrošināt publiskās apspriešanas laikā saņemto priekšlikumu un institūciju atzinumu izvērtēšanu un sagatavot ziņojumu par priekšlikumu vērā ņemšanu vai noraidīšanu;
4.7. nodrošināt kopsavilkuma par publisko apspriešanu un dalībnieku sarakstu publicēšanu Tīmekļvietnē un TAPIS.
5. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

